Pyhä Evaristus

Evaristus ("miellyttävä") oli paavi noin vuodesta 98 vuoteen 105 (vuodesta 98 vuoteen 108 Vatikaanin vuoden 2003 Annuario Pontificion mukaan). Hänet tunnettiin myös nimellä Aristus. Evaristuksesta tiedetään vähän. Hän oli syntyisin helleeniperheestä. Hänet valittiin paaviksi Rooman keisari Trajanuksen hallintokaudella.

Evaristus loi perustan kardinaalikollegiolle, joka myöhemmin alkoi vastata paavin valinnasta. Häntä pidetään yleisesti marttyyrinä, mutta tästä ei ole historiallisia todisteita. Hänen muistopäivänsä on 26. lokakuuta.

Lähteet

Viitteet

Paavit
Ensimmäisellä vuosisadalla syntyneet
100-luvulla kuolleet